# Bostoni sortűz

### A Wikipédiából, a szabad lexikonból.

A bostoni sortűz (1770. március 5.) az Amerikai Függetlenségi Háború egyik előzménye. A Bostonba az esemény előtt nem sokkal megérkezett brit katonák a dühöngő tömegbe lőttek, amelyben 5 ember meghalt és még többen megsebesültek.

## [szerkesztés] Előzmények

A bostoni sortűz

1765-ben érvénybe lépett a bélyegtörvény. Ez minden dokumentumra, legyen az egy hivatalos levél, vagy egy egyszerű szórólap, adót vetett ki, melynek bevételeiből a brit haderő az Észak-Amerikában tartózkodó csapatainak költségét akarta kompenzálni. 1765 októberében az ún. Bélyegtörvény Kongresszus hivatalos tiltakozólevelet intézett Nagy-Britanniába a bélyegtörvény ellen, bár hivatalosan elismerte azt.

1767-ben a parlament kiadta a Townshedi törvényt, ami minden amerikai területre behozott árura adót vetett ki. A Liberty-t, John Hancock hajóját csempészettel vádolták, és a bostoni helyőrség 1768. június 10-én lefoglalta. Az utcákon tüntetések törtek ki, ezt a vámtisztek jelentették Londonnak.

## [szerkesztés] A sortűz

1768 októberében megérkezett a brit erősítés. A tüntetések ettől függetlenül nem csitultak, sőt, inkább felerősödtek. A nagy stressznek kitett brit helyőrség hirtelen belelőtt a tömegbe, ami öt ember halálát okozta.

## [szerkesztés] Következmény

A hazafi Samuel Adams ezt kihasználva tovább feszítette a húrt a britek és a kolóniák közti kapcsolatban. Az ellenállás valamelyest legyengült, amikor 1770-ben a brit parlament az adók nagy részét megszüntette. Csak a teán maradt adó, amit a hazafiak még mindig elleneztek, mondván, hogy csak a saját képviselőjük szabhat ki adókat. A gyarmatok azonban nem bírtak képviselőkkel a brit parlamentben.

1773-ban kiadták a teatörvényt. Ez közvetlen előzménye volt a Bostoni teadélutánnak, ami pedig a Függetlenségi Háború közvetlen előzménye.

A lap eredeti címe "http://hu.wikipedia.org../../../b/o/s/Bostoni_sort%C5%B1z.html"

Kategória: Az USA történelmének eseményei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Bosanski
- Dansk
- Deutsch
- Esperanto
- Français
- עברית
- 日本語
- Nederlands
- ‪Norsk (bokmål)‬
- Polski
- Português